laion/Wikipedia-Exotic huggingface dataset:
ক্যাথি বেকার

ক্যাথরিন হুইটন বেকার (জন্ম ৮ জুন ১৯৫০) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন। তার চলচ্চিত্রে অভিষেক ঘটে ১৯৮৩ সালের নাট্যধর্মী দ্য রাইট স্টাফ চলচ্চিত্রে অভিনয়ের মধ্য দিয়ে। ১৯৮৭ সালে তিনি স্ট্রিট স্মার্ট চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অভ ফিল্ম ক্রিটিকস পুরস্কার এবং ইন্ডিপেন্ডেন্ট স্পিরিট পুরস্কার অর্জন করেন। এছাড়া বেকার পঞ্চাশের অধিক চলচ্চিত্রে অভিনয় করেছেন, তন্মধ্যে উল্লেখযোগ্য হল জ্যাকনাইফ (১৯৮৯), এডওয়ার্ড সিজারহ্যান্ডস (১৯৯০), দ্য সিডার হাউজ রুলস (১৯৯৯), কোল্ড মাউন্টেন (২০০৩), নাইন লাইভস (২০০৫), দ্য জেন অস্টেন বুক ক্লাব (২০০৭), লাস্ট চান্স হার্ভি (২০০৮), টেক শেল্টার (২০১১), সেভিং মি. ব্যাংকস (২০১৩) ও দি এজ অভ অ্যাডালাইন (২০১৫)। টেলিভিশন বেকার সিবিএসের নাট্যধর্মী ধারাবাহিক পিকেট ফেন্সেস (১৯৯২-১৯৯৬)-এ ডক্টর জিল ব্রোক চরিত্রে অভিনয় করেন। এই কাজের জন্য তিনি নাট্যধর্মী ধারাবাহিকে সেরা মুখ্য অভিনেত্রী বিভাগে তিনটি প্রাইমটাইম এমি পুরস্কার অর্জন করেন এবং একটি করে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি টাচড বাই অ্যান অ্যাঞ্জেল, বোস্টন পাবলিক ও ডোর টু ডোর ধারাবাহিকে অভিনয়ের জন্য আরও তিনটি প্রাইমটাইম এমির মনোনয়ন লাভ করেন। বেকার ১৯৫০ সালে টেক্সাস অঙ্গরাজ্যের মিডল্যান্ডে জন্মগ্রহণ করেন। তিনি নিউ মেক্সিকোর কোয়াকারে বেড়ে ওঠেন। তার পিতা জন সিওয়ান্ড বেকার একজন ভূতত্ত্ববিদ এবং শিক্ষাবিদ। তার মাতা হেলেন অ্যান্ডি (বিবাহপূর্ব হুইটন) ফরাসি বংশোদ্ভূত। বেকার ক্যালিফোর্নিয়ার মিলব্রের মিলস হাই স্কুলে ১৯৬৮ সালে পাস করেন। তার নাট্যতত্ত্বের প্রশিক্ষক অ্যালেন নাইট তার পেশাদার অভিনেত্রী হওয়ার পিছনে অন্যতম অনুপ্রেরণা। তিনি ১৯৭০-এর দশকের শুরুতে ক্যালিফোর্নিয়া ইনস্টিটিউট অভ দি আর্টসে অভিনয় নিয়ে অধ্যয়ন করেন। পরে তিনি ১৯৭৭ সালে ক্যালিফোর্নিয়া বিশ্ববিদ্যালয়, বার্কলি থেকে ফরাসি ভাষায় বিএ ডিগ্রি অর্জন করেন। "Kathy Baker - Biography"। দ্য নিউ ইয়র্ক টাইমস। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "Tavis Smiley interview archive site; interview date: September 25, 2007"। অক্টোবর ১৮, ২০০৭ তারিখে মূল থেকে আর্কাইভ করা। সংগ্রহের তারিখ জুন ৮, ২০২০।  "Kathy Baker profile at Film Reference.com"। ফিল্ম রেফারেন্স। সংগ্রহের তারিখ ৮ জুন ২০২০।  "Kathy Baker Biography"। টিভি গাইড। সংগ্রহের তারিখ ৮ জুন ২০২০।  উইকিমিডিয়া কমন্সে ক্যাথি বেকার সংক্রান্ত মিডিয়া রয়েছে। অলমুভিতে ক্যাথি বেকার ইন্টারনেট মুভি ডেটাবেজে ক্যাথি বেকার  (ইংরেজি)
ফ্রেজারগঞ্জ

ফ্রেজারগঞ্জ ভারতে পশ্চিমবঙ্গ রাজ্যের দক্ষিণ চব্বিশ পরগণা জেলার একটি অন্যতম পর্যটন কেন্দ্র ৷ বাংলার লেফটেনেন্ট গভর্নর (১৯০৩-১৯০৮) এন্ড্রু ফ্রেজার সাহেবের নামে এই স্থান নাম হয়। আগে এই জায়গার নাম ছিল নারায়নতলা। তিনি এখানে বসবাসের জন্যে একটি বাংলো বানান। বঙ্গোপসাগরের তীরে এখানকার সমুদ্র সৈকত বর্তমানে একটি পর্যটন স্থান৷ এটি গড়ে ওঠে ব্রিটিশ শাসনকালে ৷ তবে বর্তমানে এর পার্শ্ববর্তী সৈকত শহর বকখালি অধিক প্রসিদ্ধি লাভ করায় এখানে তুলনামূলক ভাবে কম পর্যটক আসেন। এখানে বেনফিশের হারবার রয়েছে। কলকাতার সঙ্গে নামখানা সড়কপথে যুক্ত৷ হাতানিয়া দোহানিয়া নদী পার হয়ে বকখালি যাওয়ার পথে ফ্রেজারগঞ্জ এর পাশ দিয়ে যেতে হয়। বকখালি হতে ফ্রেজারগঞ্জ ২ কিমি দূরে অবস্থিত। ইসলাম, সিরাজুল। "ফ্রেজার, স্যার_অ্যান্ড্রু"। বাংলাপিডিয়া। সংগ্রহের তারিখ ১২ ফেব্রুয়ারি ২০১৭।  "বকখালি-ফ্রেজারগঞ্জ"। বিকাশপিডিয়া। সংগ্রহের তারিখ ১৩ ফেব্রুয়ারি ২০১৭।
২০১৯–২০ সুপার লিগ

২০১৯–২০ সুপার লিগ (স্পন্সরজনিত কারণে স্পোর তোতো সুপার লিগ জেমিল উস্তা মৌসুম হিসেবে পরিচিত) তুর্কি ফুটবলের শীর্ষ স্তর সুপার লিগের ৬২তম মৌসুম। গালাতাসারায় এই লিগের বর্তমান চ্যাম্পিয়ন ছিল। এই মৌসুমে দেনিজলিস্পোর, গেঞ্চলারবিরলিয়ি এবং গাজিয়ান্তেপ ২০১৮–১৯ টিএফএফ প্রথম লিগ হতে যোগদান করেছিল এবং আখিসারস্পোর, এরজুরুম এবং বুরসাস্পোর ২০১৯–২০ টিএফএফ প্রথম লিগে অবনমিত হয়েছিল। ^ গোজতেপে অর্ধ-মৌসুম তাদের হোম ম্যাচগুলো বোরনোভা স্টেডিয়ামে আয়োজন করেছে। "২০১৯–২০ সুপার লিগ ২০১৯ সালের ১৬ই আগস্ট তারিখে শুরু হবে"। milliyet.com.tr (তুর্কি ভাষায়)। ৩ মে ২০১৯। সংগ্রহের তারিখ ১২ মে ২০১৯।  "২০১৯–২০ সুপার লিগের তথ্য"। ট্রান্সফারমার্কেট। সংগ্রহের তারিখ ৮ জুন ২০২০।  দাপ্তরিক ওয়েবসাইট (তুর্কি) (ইংরেজি) প্রবেশদ্বার:  ফুটবল
থার্মোমিটার

থার্মোমিটার (উৎপত্তি গ্রিক শব্দ θερμός থেকে (thermo) মানে "তাপ" এবং meter মানে পরিমাপ করা) হল তাপমাত্রা পরিমাপক যন্ত্র, যা বিভিন্ন মূলনীতি ব্যবহার করে তাপমাত্রা পরিমাপ করে থাকে। থার্মোমিটারকে দুটি প্রধান অংশে ভাগ করা যায় যথা : তাপমাত্রা সংবেদী অংশ (যেমন পারদ থার্মোমিটারের বাল্ব) যেখানে তাপমাত্রা পরিবর্তনের সাথে কোন ভৌত পরিবর্তন সংঘটিত হয়, এবং এই ভৌত পরিবর্তনকে মানে রূপান্তর করার ব্যবস্থা (যেমন পারদ থার্মোমিটারের স্কেল)। আজকালকার থার্মোমিটারগুলোয় ইলেকট্রনিক ব্যবস্থায় ডিজিটাল ডিসপ্লে থাকে এবং কোন কোনটিতে কম্পিউটারে তথ্য প্রদানের ব্যবস্থাও থাকে। থার্মোমিটারকে তাতে ব্যবহৃত তাপগতিবিদ্যার নিয়ম ও সংখ্যার ওপর ভিত্তি করে দুটি পৃথক দলে ভাগ করা যায়। প্রাথমিক থার্মোমিটারে ব্যবহৃত বস্তুটির বৈশিষ্ট্য সুবিদিত এবং তাপমাত্রা কোন প্রকারের অজানা রাশি ছাড়াই পরিমাপ করা সম্ভবপর হয়। এ ধরনের থার্মোমিটারের মধ্যে রয়েছে গ্যাসের অবস্থা, গ্যাসীয় পদার্থে শব্দের বেগ, তাপীয় নয়েজ বিভব অথবা রোধের মধ্য দিয়ে তড়িৎ প্রবাহ এবং কোন চুম্বক ক্ষেত্রে নির্দিষ্ট তেজস্ক্রিয় নিউক্লিয়াস থেকে গামা রশ্মি নিঃসরণের কৌণিক অ্যানিসোট্রপির সমীকরণ ব্যবহার করে প্রস্তুতকৃত থার্মোমিটার। প্রাথমিল থার্মোমিটার তুলনামূলকভাবে জটিল। সেকেন্ডারি থার্মোমিটার তাদের ব্যবহার-সুবিধার কারণে বিপুল জনপ্রিয়। এছাড়াও, তারা প্রাথমিক থার্মোমিটারের চাইতে সুবেদী। সেকেন্ডারি থার্মোমিটারের জন্যে পরিমাপকৃত বৈশিষ্ট্য সরাসরি তাপমাত্রা মাপার জন্যে যথেষ্ট হয় না। একে প্রাথমিক থার্মোমিটারে মাপা অন্তত একটি বা কয়েকটি নির্দিষ্ট তাপমাত্রার সাথে মিলিয়ে সংশোধন (ক্যালিব্রেট) করে নিতে হয়। এ নির্দিষ্ট তাপমাত্রা, যেমন ত্রৈধ বিন্দু এবং অতিপরিবাহী রূপান্তর একই তাপমাত্রাতে ঘটে থাকে। যখন একটি স্বতন্ত্র থার্মোমিটার উষ্ণতা পরিমাপ করতে সামর্থ্য হয়, তখন দুটি থার্মোমিটারের রিডিং তুলনা করা যাবে না যদি না তারা সর্বসম্মত কোন স্কেল থেকে বর্নিত হয়। আজ আমাদের কাছে তাপমাত্রার পরম থার্মোডায়নামিক স্কেল রয়েছে। আন্তর্জাতিকভাবে সর্বসম্মত তাপমাত্রা পরিমাপক স্কেলগুলো আনুমানিকভাবে এই ডিজাইনের খুবই নিকটবর্তী হয়, এবং নির্দিষ্ট পয়েন্ট ও প্রক্ষেপক থার্মোমিটার ভিত্তিক হয়। সাম্প্রতিক অফিসিয়াল তাপমাত্রার স্কেল হচ্ছে আন্তর্জাতিক তাপমাত্রার স্কেল ১৯৯০। ইহা 0.৬৫ K (-২৭২.৫ °C ; -৪৫৮.৫ ফারেনহাইট) থেকে প্রায় ১৩৫৮ K (১০৮৫ °C ; ১৯৮৫ ফারেনহাইট) পর্যন্ত বিস্তৃত। বিভিন্ন পদার্থের তাপমাত্রার সাথে পরিবর্তিত হয় এমন নানান ধর্ম ব্যবহার করে থার্মোমিটার তৈরি করা হয়। তাপমাত্রা সেন্সর বৈজ্ঞানিক ও প্রকৌশল বিদ্যার বিভিন্ন শাখায় বহুল ব্যবহৃত। অ্যালকোহল থার্মোমিটার বেকম্যান ডিফারেন্সিয়াল থার্মোমিটার দ্বি-ধাতব যান্ত্রিক থার্মোমিটার কুলম্ব আবদ্ধকরণ থার্মোমিটার গ্যালিলিও থার্মোমিটার অবলাল থার্মোমিটার লিকুইড ক্রিস্টাল থার্মোমিটার পারদ থার্মোমিটার চিকিৎসা থার্মোমিটার রোধ থার্মোমিটার থার্মিস্টর History Channel - Invention - Notable Modern Inventions and Discoveries Thermometers and Thermometric Liquids - Mercury and Alcohol. The NIST Industrial Thermometer Calibration Laboratory Middleton, W. E. K. (1966). A history of the thermometer and its use in meteorology. Baltimore: Johns Hopkins Press. Reprinted ed. 2002, আইএসবিএন ০-৮০১৮-৭১৫৩-০. উইকিঅভিধানে থার্মোমিটার শব্দটি খুঁজুন। উইকিমিডিয়া কমন্সে থার্মোমিটার সংক্রান্ত মিডিয়া রয়েছে। History of Temperature and Thermometry The Chemical Educator, Vol. 5, No. 2 (2000) The Thermometer—From The Feeling To The Instrument টেমপ্লেট:Meteorological equipment
ব্যাংক বিবরণী

ব্যাংক বিবরণী (ইংরেজি: Bank Statement) (অন্যনাম হিসাব বিবরণী) হল নির্দিষ্ট সময়ের মধ্যে কোন ব্যক্তি বা প্রতিষ্ঠানের ব্যাংক হিসাবে সঙ্ঘটিত আর্থিক লেনদেনসমুহের অফিসিয়াল সংক্ষিপ্ত বিবরণী। এই বিবরণী ব্যাংক কর্তৃক প্রস্তুতকৃত। সাধারণত একটি ব্যাংক বিবরণীতে ব্যাংক হিসাব নম্বর, হিসাবধারীর নাম ও ঠিকানা, হিসাবের ধরন, তারিখ অনুযায়ী লেনদেনের সংক্ষিপ্ত বর্ণনা এবং অন্যান্য প্রাসঙ্গিক তথ্য উল্লেখ থাকে। ব্যাংক বিবরণী দেখে গ্রাহকগণ সাধারণত তাদের নগদ প্রবাহ পর্যবেক্ষণ, সম্ভাব্য প্রতারণামূলক লেনদেন পরীক্ষা এবং প্রয়োজন হলে ব্যাংক সমন্বয় বিবরণী তৈরি করে থাকে। ঐতিহাসিকভাবে, ব্যাংকসমূহ কাগজে মুদ্রিত ব্যাংক বিবরণী গ্রাহকদের চাহিদামাফিক বা প্রচলিত আইন অনুযায়ী সরবারহ করে আসছে। সাম্প্রতিক সময়ে অনেক ব্যাংক কাগজবিহীন ব্যাংকিং-এর অংশ হিসেবে বৈদ্যুতিন বিবরণী (ই-স্টেটমেন্ট) সুবিধা চালু করেছে। গ্রাহক চাইলে ইন্টারনেট ব্যাংকিং সুবিধা ব্যবহার করে ই-স্টেটমেন্ট নিতে পারে অথবা গ্রাহকের অনুরোধে ব্যাংক গ্রাহকের ইমেইলে বিবরণী পাঠিয়ে দেয়। আয়কর বিবরণী প্রস্তুত, লোণ আবেদনে সংযুক্তি এবং অডিটসহ অন্যান্য অনেক ক্ষেত্রে ব্যাংক বিবরণী খুব গুরুত্বপূর্ণ দলিল হিসেবে বিবেচিত। ঐতিহাসিকভাবে, ব্যাংকসমূহ মাসিক, ত্রৈমাসিক, ষান্মাসিক এবং বাৎসরিক ভিত্তিতে গ্রাহকদের কাগজে মুদ্রিত ব্যাংক বিবরণী সরবরাহ করে থাকে। তবে গ্রাহকদের চাহিদামাফিক এবং নির্দিষ্ট দেশে প্রচলিত আইন অনুযায়ী কাগজে মুদ্রিত ব্যাংক বিবরণী সরবারহ করা হয়। ১৯৬০-এর দশকে ব্যাংক ব্যবস্থায় কম্পিউটার চালু হওয়ার পরে থেকে ধীরেধীরে ব্যাংকসমূহ কম্পিউটার দ্বারা তৈরিকৃত বিবরণী সরবরাহ করা শুরু করে। সাধারণত, কাগুজে বিবরণীর বিপরীতে ব্যাংক একটা নির্দিষ্ট চার্জ কেটে নেয় যেটি ব্যাংকের আয়ের অংশ। কাগুজে বিবরণীতে ব্যাংকের অনুমোদিত কর্মকর্তার স্বাক্ষর থাকে। ১৯৯০-এর দশকের শেষের দিক থেকে, ব্যাংকসমূহ গ্রাহকদের বৈদ্যুতিন বিবরণী দেয়া শুরু করে। বর্তমানে, অধিকাংশ ব্যাংক কাগজবিহীন ব্যাংকিং-এর অংশ হিসেবে বৈদ্যুতিন বিবরণী (ই-স্টেটমেন্ট) সুবিধা চালু করেছে এবং গ্রাহকদের কাগুজে বিবরণীর পরিবর্তে বৈদ্যুতিন বিবরণী নিতে উৎসাহিত করছে। যেসব ব্যাংক ইন্টারনেট ব্যাংকিং সুবিধা দিচ্ছে তাদের গ্রাহকরা চাইলে ইন্টারনেট ব্যাংকিং সুবিধা ব্যবহার করে বৈদ্যুতিন বিবরণী বা ই-স্টেটমেন্ট নিতে পারে অথবা গ্রাহক চাইলে ব্যাংক চাহিদামাফিক বা নির্দিষ্ট সময় অন্তর গ্রাহকের ইমেইলে বিবরণী পাঠিয়ে দেয়। এই বিবরণী ব্যাংকের অনুমোদিত কর্মকর্তার স্বাক্ষর থাকে না। ব্যাংক হিসাব চলতি হিসাব সঞ্চয়ী হিসাব বারোন, অ্যাডাম। "ব্যাংক বিবরণী আমাদের কি বলে?"। ইনভেস্টোপিডিয়া (ইংরেজি ভাষায়)। ২০২০-০৬-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।  "ব্যাংক বিবরণীর সংজ্ঞা"। অ্যাকাউন্টিংটুলস (ইংরেজি ভাষায়)। ২০২০-০৬-১৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।  ক্যাভাস, নাদিরে; চিঙ্গকা, ক্রিস্টিনা (২০১৬)। "ব্যাংকিং খাতে তথ্য প্রযুক্তি: মোবাইল ব্যাংকিংয়ের পর্যালোচনা"। গ্লোবাল জার্নাল অব ইনফরমেশন টেকনোলজি। 5 (2): 62। আইএসএসএন 2301-2617। ডিওআই:10.18844/gjit.v5i2.196। ৮ জুন ২০২০ তারিখে মূল থেকে আর্কাইভ করা।  "ই-স্টেটমেন্ট"। স্ট্যান্ডার্ড চার্টার্ড। ২০২০-০৬-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।  ব্যাংক স্টেটমেন্টের নমুনা ওয়েব্যাক মেশিনে আর্কাইভকৃত ৮ জুন ২০২০ তারিখে
নবভারত

নব ভারত (অনুবাদ: নতুন ভারত) হিন্দি ভাষার একটি দৈনিক পত্রিকা যা মহারাষ্ট্র, মধ্য প্রদেশ এবং ছত্তিশগড় রাজ্যে ১৪টি সংস্করণে প্রকাশিত হয়। ১৯৩৪ সালে প্রতিষ্ঠিত নবভারত হিন্দি সংবাদপত্রগুলির মধ্যে ভারতে ভারতীয় পাঠক জরিপ '০৯ আর-১ অনুসারে ষষ্ঠ সর্বোচ্চ পাঠক সংখ্যা রয়েছে। এর ভগিনী পত্রিকা সেন্ট্রাল ক্রনিকল এবং নবরাষ্ট্র যথাক্রমে ইংরাজী এবং মারাঠি ভাষায় প্রকাশিত হয়। নবভারতের তিনটি প্রধান পরিপূরক হলঃ সুরুচি, গ্ল্যামার ও আকাশ। গান্ধীবাদী মুক্তিযোদ্ধা, সাংবাদিক এবং হিন্দি ভাষার প্রচারক, শ্রী রামগোপাল মহেশ্বরী (১৯১১-১৯৯৯) ১৯৮৪ সালের ৮ ফেব্রুয়ারি নব ভারত প্রবর্তন করেছিলেন। মহেশ্বরী ৬৫ বছর ধরে প্রধান সম্পাদক ছিলেন। এটি নাগপুরের দ্বি-সাপ্তাহিক প্রকাশনা হিসাবে শুরু হয়েছিল এবং শীঘ্রই একটি দৈনিকে পরিণত হয়েছিল। প্রতিষ্ঠার পর থেকে এটি স্বাধীনতা আন্দোলনে অংশ নিয়েছে এবং ব্রিটিশ সরকারের চাপে পড়েছিল। ১৯৪২ সালে ' ভারত ছাড়ো আন্দোলন ' চলাকালীন নবভারত তার বিস্তৃত কভারেজের জন্য এর অস্তিত্বের ঝুঁকি নিয়েছিল। এই সময়কালে পুলিশ এবং গোপন সংস্থাগুলি এর কার্যক্রমে গভীর নজর রাখে, প্রেসগুলিতে অভিযান চালায় এবং প্রতিষ্ঠাতা সম্পাদককে কারাভোগ করতে হয়। নবভারত ১৯৫০ সালে এর জব্বলপুর সংস্করণটি চালু করে। উনিশ শতকের মাঝামাঝি সময়ে, নবভারত তার ভোপাল, রায়পুর এবং ইন্দোর সংস্করণ চালু করে। ১৯৮০ ও ১৯৯০-এর দশকে এর বিলাসপুর, গোয়ালিয়র, পুনে, সাতারা এবং মুম্বাই সংস্করণ চালু হয়। নবভারত মিডিয়া গ্রুপ ভারতবর্ষে মারাঠি দৈনিক 'নবরাষ্ট্র' প্রতিষ্ঠা করে ২০০০ সালে। নবরাষ্ট্র এখন আরও অনেক গ্রামীণ অঞ্চল সহ নাগপুর, মুম্বই এবং পুনে থেকে প্রকাশিত হয়। সেন্ট্রাল ক্রনিকল নামে পরিচিত নবভারত মিডিয়া গ্রুপের ইংরেজি দৈনিকটি ১৯৫৭ সালে ভোপাল থেকে শুরু হয়েছিল। ১৯৮৪ সালে, সেন্ট্রাল ক্রনিকলের বিলাসপুর এবং রায়পুর সংস্করণ চালু হয়েছিল। নবভারত তাদের মুদ্রিত অনুলিপির বিকল্প হিসাবে নবভারত ও নবরাষ্ট্রের ই-পেপার প্রকাশনা শুরু করে। নবভারত এবং নবরারাষ্ট্রেরও আলাদা আলাদা ওয়েব পোর্টালও রয়েছে। তাদের আইওএস এবং অ্যান্ড্রয়েড উভয় অ্যাপ রয়েছে। নবভারত এবং নব্যরাষ্ট্র ফেসবুক, টুইটার, ইনস্টাগ্রাম, পিন্টারেস্ট এবং ইউটিউবের মতো সোশ্যাল মিডিয়ায় উপলব্ধ। Navabharat | Largest Circulated Newspaper & Media House of Maharashtra & Central India ওয়েব্যাক মেশিনে আর্কাইভকৃত ২৮ মে ২০২৩ তারিখে. navabharatmedia.com Prez to release stamp on freedom fighter Ramgopal Maheshwari ওয়েব্যাক মেশিনে আর্কাইভকৃত ২০ জানুয়ারি ২০২১ তারিখে. news.webindia123.com. 17 November 2012 নব ভারত নিউজ পোর্টাল নব ভারত ওয়েবসাইট
৯৬তম স্ট্রিট স্টেশন (সেকেন্ড অ্যাভিনিউ সাবওয়ে)

৯৬তম স্ট্রিট (৯৬তম স্ট্রিট– ২য় অ্যাভিনিউ হিসাবে ঘোষিত) নিউ ইয়র্ক সিটি সাবওয়ের আইএনডি সেকেন্ড অ্যাভিনিউ লাইনের একটি স্টেশন। ম্যানহাটনের উচ্চ পূর্ব পাশ/ইয়র্কভিলে ও পূর্ব হার্লেম এলাকার সীমান্তে দ্বিতীয় অ্যাভিনিউ ও ৯৬ম রাস্তার চৌরাস্তায় অবস্থিত, এটি কিউ ট্রেন, সীমিত ব্যস্ত সময়ের এন ট্রেনগুলির পাশাপাশি সকালের কেবল উত্তর-পূর্ব দিকের ব্যস্ত সময়ের একটি আর ট্রেনের সর্বদা উত্তরের টার্মিনাস। স্টেশনটি সেকেন্ড অ্যাভিনিউ লাইনের প্রথম পর্বের টার্মিনাস। স্টেশনটি মূলত ১৯৬৮ সালে কর্মসূচির জন্য কর্মর অংশ হিসাবে প্রস্তাব করা হয়নি, তবে পরবর্তী পরিকল্পনার পরে সংশোধন করে এটি সেকেন্ড অ্যাভিনিউ সাবওয়ে নির্মাণের অন্তর্ভুক্ত, যার একটি স্টপ ৯৬তম স্ট্রিটে অবস্থিত। এই প্রকল্পের নির্মাণকাজ ১৯৭২ সালে শুরু হয়, তবে তহবিলের অভাবে ১৯৭৫ সালে স্থগিত হয়। ২০০৭ সালে, পৃথক ব্যবস্থা গ্রহণের মাধ্যমে সেকেন্ড অ্যাভিনিউ লাইনের প্রথম ধাপটিকে ৭২তম, ৮৬তম এবং ৯৬ তম স্ট্রিটের সঙ্গে ৬৫তম এবং ১০৫তম স্ট্রিটের মধ্যে নির্মানের অনুমতি দেওয়া হয়। স্টেশনটি ১ জানুয়ারি ২০১৭ সালে টার্মিনাল স্টেশন হিসাবে খোলা হয়, দ্বিতীয় ধাপে লাইনটিকে উত্তরের হারলেম–১২৫তম স্ট্রিট পর্যন্ত প্রসারিত করার বিধান সহ। ২০১৭ সালে প্রায় ৫.৪৫ মিলিয়ন যাত্রী দ্বারা ৯৬তম স্ট্রিট স্টেশন ব্যবহার করা হয়। সেকেন্ড অ্যাভিনিউ সাবওয়ে বরাবর অন্যান্য প্রথম পর্বের স্টেশনগুলির সাথে স্টেশনটিতে বেশিরভাগ নিউইয়র্ক সিটি সাবওয়ের স্টেশনগুলিতে পাওয়া যায় না এমন বৈশিষ্ট্য রয়েছে। এটি অক্ষম প্রবেশের জন্য দুটি লিফট যুক্ত, যা ১৯৯০ সালের প্রতিবন্ধী আইন অনুযায়ী আমেরিকানদের সঙ্গে সম্পূর্ণভাবে সম্মতিযুক্ত। অতিরিক্তভাবে, স্টেশনটিতে শীতাতপ নিয়ন্ত্রণ ব্যবস্থা রয়েছে এবং এটি জলরোধী, এই ব্যবস্থা শুধু মাত্র নতুন স্টেশনগুলিতে পাওয়া যায়। ৯৬তম স্ট্রিটের শিল্পকর্মটি হ'ল "ব্লুপ্রিন্ট ফর ল্যান্ডস্কেপ", যা সারা সিজের নির্মিত একটি মুরাল। "Station Developers' Information"। Metropolitan Transportation Authority। সংগ্রহের তারিখ জুন ১৩, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NYC Subway Wireless – Active Stations". Transit Wireless Wifi. Retrieved November 13, 2019. "Facts and Figures: Annual Subway Ridership 2014–2019"। Metropolitan Transportation Authority। ২০২০। সংগ্রহের তারিখ মে ২৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Facts and Figures: Annual Subway Ridership 2014–2019"। Metropolitan Transportation Authority। ২০২০। সংগ্রহের তারিখ মে ২৬, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সুরুপিকা হাগেমারু

সুরুপিকা হাগেমারু (つるピカハゲ丸, আক্ষরিকভাবে: "ছোট টেকো হাগেমারু") (অথবা সাধারণভাবে শুধুমাত্র হাগেমারু নামে পরিচিত) হলো জাপানি মাঙ্গা সিরিজ, যা শিনবো নমুরা দ্বারা রচিত এবং চিত্রিত। এই মাঙ্গা সিরিজটি শোগাকুকানের ম্যাগাজিনটি করোকরো কমিকে ১৯৮৫ থেকে ১৯৯৫ সাল পর্যন্ত প্রকাশিত হয়েছিল। এই সিরিজে হাগেমারু নামের এক ছোট বাচ্চার গল্প উপস্থাপন করা হয়েছে, যেখানে অর্থ সাশ্রয়ের জন্য তার চিন্তাধারা বর্ণনা করা হয়েছে। ১৯৮৭ সালে সুরুপিকা হাগেমারু শিশুদের মাঙ্গা বিভাগে শোগাকুকান মাঙ্গা পুরস্কার জয়লাভ করেছিল। খুব অল্পসময়েই এই মাঙ্গা সিরিজটি পুরো জাপানে জনপ্রিয়তা অর্জন করেছিল। এর জনপ্রিয়তার কারণে, ১৯৮৮ সালে শিন-ই এনিমেশন অ্যানিমে অভিযোজনের মাধ্যমে একটি কার্টুন নির্মাণ প্রযোজনা করেছিল। এটি হিরোশি সাসাগাওয়া দ্বারা পরিচালিত হয়েছিল এবং ১৯৮৮ সালের ৩রা মার্চ হতে ১৯৮৯ সালের ৬ই অক্টোবর তারিখ পর্যন্ত টিভি আসাহিতে প্রচার করা হয়েছিল। টেলিভিশনে প্রচারিত ৫৮টি পর্বের কার্টুনটিও খুব অল্প সময়ের মধ্যেই জনপ্রিয় হয়ে ওঠে এবং এর জনপ্রিয়তার কারণে, ১৯৯১ সালে নিন্টেন্ডো এন্টারটেইনমেন্ট সিস্টেম একটি গেমও তৈরি করেছিল। সেই থেকে, সুরুপিকা হাগেমারু বিশ্বজুড়ে প্রচারিত হয়ে আসছে, ভারতে পোগো সর্বপ্রথম এই কার্টুনটি প্রচার করেছে এবং এটি ২০২০ সালের ১০ই এপ্রিল থেকে পুনরায় হাঙ্গামা টিভিতে সম্প্রচারিত হচ্ছে। মালয়েশিয়ায় অ্যাস্ট্রো সেরিয়ায় এটি প্রচারিত হয়েছে। এর কার্টুন সংস্করণের ইংরেজি নাম হচ্ছে হাগেমারু দ্য বল্ড ওয়ান। "সুরুপিকা হাগেমারু" つるピカハゲ丸くん (১৯৮৮)। অলসিনেমা (জাপানি ভাষায়)। স্ট্রিংরে। সংগ্রহের তারিখ ২৯ সেপ্টেম্বর ২০১৪।  "সুরুপিকা হাগেমারুর এনিমেশন"। Archived from the original on ২৯ ডিসেম্বর ২০০৩। সংগ্রহের তারিখ ৮ জুন ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) আনিমে নিউজ নেটওয়ার্ক বিশ্বকোষে সুরুপিকা হাগেমারু (মাঙ্গা)
পোগো (টেলিভিশন চ্যানেল)

পোগো হলো ওয়ার্নার ব্রস. ডিসকভারি মালিকানাধীন একটি ভারতীয় স্যাটেলাইট এবং উপগ্রহ টেলিভিশন চ্যানেল। এটি ওয়ার্নারমিডিয়ার একটি ইউনিট যা প্রাথমিকভাবে অ্যানিমেটেড এবং কিছু সরাসরি অনুষ্ঠান প্রচার করেছিল। এটির প্রধান কার্যালয় ভারতের মহারাষ্ট্রে মুম্বইয়ে অবস্থিত। থাইল্যান্ডে পোগো পারিবারিক চ্যানেল ১৩-এ দুই ঘণ্টা পারিবারিক অনুষ্ঠানের জন্য বরাদ্দ হিসেবে উপলব্ধ ছিল। এটি কার্টুন নেটওয়ার্কের সাথে একই মালিকানার অধীনস্থ চ্যানেল। পোগোর লক্ষ্য ভারতের দশটি শহর জুড়ে ১ মিলিয়ন শিশুদের বিনোদন দেওয়া। অ্যান্ডি পার্কি ছোটা ভীম গ্রিজি অ্যান্ড দ্য লেমিংস কালারি কিডস মাইটি রাজু মিস্টার বিন: দি অ্যানিমেটেড সিরিজ অডবডস পিঙ্গু ইন দ্য সিটি সুপার ভীম টিক টাক টেল মিস্টার বিন "ইন্ডিয়া অরিজিনাল - এক্সচেঞ্জ৪মিডিয়ার মাধ্যমে পোগো এবং কার্টুন নেটওয়ার্ক স্থানীয়ভাবে উপলব্ধ"। এক্সচেঞ্জ৪মিডিয়া। সংগ্রহের তারিখ ৮ জুন ২০২০।  "থাইল্যান্ড পোগো আনল টার্নার"। সংগ্রহের তারিখ ১ মে ২০১৮।  "পোগোর লক্ষ্য ১ মিলিয়ন শিশুর জন্য বিনোদন উপহার দেওয়া"। সংগ্রহের তারিখ ২৫ মার্চ ২০১৯।  "টার্নারের পোগো চ্যানেল নতুন কৌতুকভিত্তিক অনুষ্ঠান 'অ্যান্ডি পার্কি' প্রচার শুরু করেছে"। ২৭ নভেম্বর ২০১৭। ১৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৭।  "পোগো চ্যানেলের লেট কাটারি শিশুদের নিয়ে যাবে জাদুময় জঙ্গলে"। তেলাঙ্গানা টুডে। ১৬ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।  "পোগোতে প্রচারিত হবে মাইটি রাজু"। ৫ ফেব্রুয়ারি ২০১৫। সংগ্রহের তারিখ ৮ জুন ২০২০।  "কিশোর-কিশোরীদের জন্য মিস্টার বিন নিয়ে ভারতে টার্নার"। Indian Television Dot Com (ইংরেজি ভাষায়)। ২৮ জানুয়ারি ২০১৫। সংগ্রহের তারিখ ৮ জুন ২০২০।  "সুপার ভীম প্রতি সপ্তাহে প্রচারিত হবে"। সংগ্রহের তারিখ ৩০ মার্চ ২০১৭।  দাপ্তরিক ওয়েবসাইট
দই

দধি বা দই হল এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। ল্যাক্টোজের গাঁজনের মাধ্যমে ল্যাক্টিক এসিড তৈরি করা হয়, যা দুধের প্রোটিনের ওপর কাজ করে দইয়ের স্বাদ ও এর বৈশিষ্ট্যপূর্ণ গন্ধ প্রদান করে। মানুষ ৪৫০০ বছর ধরে দই প্রস্তুত করছে এবং তা খেয়ে আসছে। সারা পৃথিবীতেই এটি পরিচিত। পুষ্টিকর এবং সুস্বাদু খাদ্য হিসেবে এর সুনাম আছে। দই প্রোটিন, ক্যালসিয়াম, রাইবোফ্ল্যাভিন, ভিটামিন B6 এবং ভিটামিনB12 এ অত্যন্ত সমৃদ্ধ। এক গবেষণা প্রতিবেদনে ইউনিভার্সিটি অব ওয়েস্টার্ন অনটারিও-এর মাইক্রোবায়োলজিস্ট ও লৌসন হেলথ রিসার্চ ইনস্টিটিউট-এর হিউম্যান মাইক্রোবায়োলজি এন্ড প্রোবায়োটিকসের সভাপতি গ্রেগর রেইড দাবী করেছেন গাঁজন প্রক্রিয়ায় প্রস্তুত খাদ্য যেমন দই খেলে মানব দেহে পাকস্থলীর উপকারী ব্যাকটেরিয়ার বা প্রোবায়োটিক্স-এর পরিমাণ বৃদ্ধি পায়, যার ফলে বিষাক্ত রাসায়নিকের ক্ষতিকর প্রভাব থেকে শরীর সুরক্ষিত থাকবে। মিষ্টি দই বগুড়ার দই নবদ্বীপের লাল দই "দই খান আয়ু বাড়ান"। ২৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২৬ মে ২০১৪।  উইকিমিডিয়া কমন্সে দই সংক্রান্ত মিডিয়া রয়েছে। উইকিঅভিধানে দই বা দধি শব্দটি খুঁজুন।
পাবনা সরকারি টেকনিক্যাল স্কুল ও কলেজ

পাবনা সরকারি টেকনিক্যাল স্কুল এন্ড কলেজের পাবনা জেলার সদর উপজেলায় ১৮৮৯ খ্রি. প্রতিষ্ঠিত হয়। বর্তমানের শিক্ষা ব্যবস্থা অত্যাধুনিক মডেল হিসাবে সুনামের সাথে ব্যাপক পরিচিতি লাভ করেছে। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান​ বর্তমানে প্রতিষ্ঠানটিতে এসএসসি এইচএসসি ও চার বছর মেয়াদি ডিপ্লোমা ইঞ্জিনিয়ারিং কোর্স চালু আছে। প্রতিষ্ঠানে বিদ্যমান কোর্স সমূহঃ এসএসসি (ভোকেশনাল): নবম ও দশম শ্রেণী। এইচএসসি (ভোকেশনাল): একাদশ ও দ্বাদশ শ্রেণী। চার বছর মেয়াদী ডিপ্লোমা ইন-ইঞ্জিনিয়ারিং : (ইলেকট্রিক্যাল,মেকানিক্যাল ও কম্পিউটার টেকনোলজি)। এছাড়াও প্রায় প্রতিটি ট্রেডে শর্ট কোর্স চালু আছে। একাডেমিক টেকনোলজি সমূহের মধ্যে রয়েছে কম্পিউটার প্রকৌশল তড়িৎ প্রকৌশল যন্ত্রকৌশল পুরকৌশল এনভায়রনমেন্টাল কন্সট্রাকশন পাওয়ার কম্পিউটার ইলেকট্রনিক্স রেফ্রিঃএন্ডএয়ারকন্ডিশ "শিক্ষা ব্যবস্থায় অত্যাধুনিক মডেল পাবনা'র সরকারি টেকনিক্যাল স্কুল অ্যান্ড কলেজ"। gnewsbd24.com (ইংরেজি ভাষায়)। ২০২০-০৬-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।  "Institute Basic Info"। Education Management Information System। Directorate of Secondary And Higher Education। ৩০ জানুয়ারী ২০১৯ তারিখে মূল থেকে আর্কাইভ করা। সংগ্রহের তারিখ ৮ জুন ২০২০।
নটর ডেম, ইন্ডিয়ানা

নটর ডেম (ইংরেজি: Notre Dame) যুক্তরাষ্ট্রের ইন্ডিয়ানা অঙ্গরাজ্যের সেন্ট জোসেফ কাউন্টির সাউথ বেন্ড শহরের উত্তরাঞ্চলে অবস্থিত একটি আদমশুমারী মনোনীত এলাকা (census-designated place)। এ এলাকায় তিনটি উচ্চ শিক্ষা প্রতিষ্ঠান অবস্থিত: নটর ডেম বিশ্ববিদ্যালয়, সেন্ট ম্যারি'স কলেজ এবং হলি ক্রস কলেজ। নটর ডেমের কিছু অংশ ক্লে টাউনশিপ আর বাকি অংশ পোর্টেজ টাউনশিপের অন্তর্গত। ২০১০ সালের আদমশুমারি অনুসারে এ অঞ্চলের জনসংখ্যা ৫,৯৭৩ জন। নটর ডেমে হলি ক্রসের তিনটি ধর্মীয় সম্প্রদায়ের সদর দপ্তর রয়েছে। এখানকার সেন্ট ম্যারি'স কলেজ ক্যাম্পাসে সিস্টার্স অব হলি ক্রস সন্ন্যাস সংঘের প্রশাসন রয়েছে। এর পাশাপাশি সেখানে পবিত্র ক্রুশ সন্ন্যাস সংঘের দুটি ধর্ম-প্রদেশের প্রাদেশিক কার্যালয় আছে: ব্রাদারদের মিডওয়েস্ট প্রদেশ এবং ব্রাদার ও যাজকদের ইন্ডিয়ানা প্রদেশ। এছাড়াও নটর ডেমে সুপিরিয়র ফেইথের কিছু ধর্ম-প্রদেশের দপ্তর রয়েছে। এগুলো হলো: সিস্টারদের পূর্বাঞ্চলীয় প্রদেশ এবং হলি ক্রসের নটর ডেম প্রদেশ। যুক্তরাষ্ট্রের অন্যান্য অবিচ্ছিন্ন সম্প্রদায়গুলোর (unincorporated communities) মতো নটর ডেমেও কোনো পৌরসভা নেই। তবে, সেখানে আলাদা ডাকঘর এবং কলেজগুলোর নিজস্ব পুলিশ বাহিনী রয়েছে। ইন্ডিয়ানার সকল কলেজ এবং বিশ্ববিদ্যালয় আইন অনুসারে একটি স্বাধীন পুলিশ বাহিনীর অধিকারী। নটর ডেম বিশ্ববিদ্যালয়ের নিজস্ব অগ্নিনির্বাপক বিভাগ রয়েছে। ইউনিভার্সিটি ভিলেজ এবং ক্রাইপ স্ট্রিটের অ্যাপার্টমেন্টগুলো বাদে বিশ্ববিদ্যালয়টির বাকি অংশের জন্য প্রয়োজনীয় বিদ্যুৎ ও পানি বিশ্ববিদ্যালয়ের নিজস্ব ব্যবস্থার মাধ্যমে সরবরাহ করা হয়। আর, নটর ডেমের বিবাহিত পরিবারগুলোতে বিদ্যুৎ সরবরাহের দায়িত্ব এইপি'র উপর ন্যস্ত। ১৮৫১ সাল থেকে নটর ডেমে একটি ডাকঘর পরিচালনা করা হচ্ছে। যুক্তরাষ্ট্রের ডাক বিভাগ পরিচালিত নটর ডেম পোস্ট-অফিসটি নটর ডেম বিশ্ববিদ্যালয়ের হ্যামস মওব্রে হলের উত্তর-পূর্ব কোণে এবং জুনিপার রোড সংলগ্ন পূর্ব গেট হতে পশ্চিম দিকে অবস্থিত। "US Gazetteer files: 2010, 2000, and 1990"। United States Census Bureau। ফেব্রুয়ারি ১২, ২০১১। সংগ্রহের তারিখ এপ্রিল ২৩, ২০১১।  "US Board on Geographic Names"। United States Geological Survey। অক্টোবর ২৫, ২০০৭। সংগ্রহের তারিখ নভেম্বর ৬, ২০১৬।  "U.S. Census website"। United States Census Bureau। সংগ্রহের তারিখ মে ১৪, ২০১১।  "Notre Dame, Indiana"। Geographic Names Information System. U.S. Geological Survey। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Census of Population and Housing"। Census.gov। সংগ্রহের তারিখ জুন ৪, ২০১৬।  "Indiana Code 21-17-5-2.1 ওয়েব্যাক মেশিনে আর্কাইভকৃত ৫ জানুয়ারি ২০১৪ তারিখে. State of Indiana. 2007. Retrieved on January 4, 2011. "Saint Joseph County"। Jim Forte Postal History। সংগ্রহের তারিখ ডিসেম্বর ১, ২০১৫।  "Post Office Location - NOTRE DAME." United States Postal Service. Retrieved on December 6, 2008. "Campus Map." University of Notre Dame. Retrieved on December 7, 2008. "Notre Dame Post Office ওয়েব্যাক মেশিনে আর্কাইভকৃত ১৪ মে ২০১০ তারিখে." ''University of Notre Dame. Retrieved on December 7, 2008.
দিব্য হিমাচল

দিব্য হিমাচল হিমাচল প্রদেশের একটি হিন্দি সংবাদপত্র, যার প্রচলন হিমাচল প্রদেশ, পাঞ্জাব, হরিয়ানা, উত্তরাঞ্চল এবং চণ্ডীগড়ে রয়েছে। পত্রিকাটি ১৯৯৭ সালের ২৯ ডিসেম্বর চালু হয়েছিল এবং এখন এর ধর্মশালা, সিমলা, চণ্ডীগড় ও পাঞ্জাব নামে চারটি সংস্করণ রয়েছে। দিব্য হিমাচল গ্রুপের নেতৃত্বে আছেন ভানু ধামিজা, যিনি অ্যামাজন বেস্টসেলার এবং বহুল আলোচিত, হার্পার কলিন্স প্রকাশনীর বই হোয়াই ইন্ডিয়া নিডস প্রেসিডেন্সিয়াল সিস্টেম। তিনি এই গ্রুপের প্রতিষ্ঠাতা ও চেয়ারম্যান, যা আসলে হিমাচল প্রদেশের বৃহত্তম প্রকাশনা সংস্থা। অনিল সনি এই গ্রুপের প্রধান সম্পাদক। তিনি দিব্য হিমাচলের প্রিমিয়ার ইভেন্টস এর পরিচালকও। এর আগে তিনি লোকমত ও জন সন্দেশসহ দেশের বেশ কয়েকটি বড় প্রকাশনা সংস্থার সাথে কাজ করেছেন। দিব্য হিমাচল মিডিয়া গ্রুপ উত্তর ভারতের হিমাচল প্রদেশের জন্য সংবাদপত্র প্রকাশ করে। এর প্রধান হিন্দি দৈনিক, দিব্যা হিমাচল রাজ্যের 'সবচেয়ে বিশ্বাসযোগ্য' সংবাদপত্র। হিমাচল দিস উইক রাজ্যের একমাত্র ইংরেজি সাপ্তাহিক। গ্রুপটি ১৯৯৭ সালে কার্যক্রম শুরু করেছিল এবং এখন হিমাচলের বৃহত্তম মিডিয়া গ্রুপ। "DIVYA HIMACHAL"। paperboy.com। সংগ্রহের তারিখ ৮ জুন ২০২০। [স্থায়ীভাবে অকার্যকর সংযোগ] দিব্য হিমাচল ওয়েবসাইট
লিয়াকত আলী (ব্রাহ্মণবাড়িয়ার রাজনীতিবিদ)

লিয়াকত আলী বাংলাদেশের ব্রাহ্মণবাড়িয়া জেলার রাজনীতিবিদ ও ব্রাহ্মণবাড়িয়া-৪ (কসবা-আখাউড়া) আসনের সাবেক সংসদ সদস্য। লিয়াকত আলী ব্রাহ্মণবাড়িয়া জেলার কসবা উপজেলায় জন্মগ্রহণ করেন। লিয়াকত আলী ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে ব্রাহ্মণবাড়িয়া-৪ (কসবা-আখাউড়া) আসন থেকে সংসদ সদস্য নির্বাচিত হয়েছিলেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।